Őszintén sajnálom.
Bár változtathatnék a dolgokon, visszamehetnék az időben, és…
nem tartanék fegyvert a házban!
AZ EGYESÜLT ÁLLAMOKBAN
ÉVENTE TÖBB MINT 8000 EMBERT ÍTÉLNEK EL GYILKOSSÁGÉRT
AZ ELÍTÉLTEK KEVESEBB MINT 50%-A ISMERI BE A BŰNTÉNY ELKÖVETÉSÉT
EZ A 80172-ES ELÍTÉLT TÖRTÉNETE
Remélem, egy nap kijutok innen.
De tudom, hogy kioltottam egy életet, és ezért bűnhődnöm kell.
És szívből sajnálom, hogy ezt tettem.
Ha valahogy visszahozhatnám őt, megtenném.
De nem tudom visszahozni.
A NETFLIX SOROZATA
HŰSÉG KÉRDÉSE
CHILLICOTHE FEGYHÁZ, MISSOURI
2013-BAN VICTORIA SMITH BEISMERTE, HOGY MEGGYILKOLTA FÉRJÉT, CHRIS ISAACOT
BŰNELKÖVETŐ
Hátul, vagy elöl legyen a hajam?
Szerintem elöl.
Victoria Smith vagyok.
Szándékos emberölésért ítéltek el.
Életfogytiglant kaptam,
plusz 25 évet.
Poplar Bluffban nőttem fel, Missouri államban.
Nyolc testvérem van.
Ketten meghaltak,
a legszorosabb kapcsolatom pedig Roxie-val és Bettyvel volt.
Bettyvel még ma is az.
Ő az én hugicám.
Későn érő típus voltam.
Nehezen ment a tanulás. Tanulási nehézségeim voltak,
az eszem sem vágott jól.
Sok problémám volt.
A végzettségem átlagosnak, vagy átlag alattinak mondható.
VICTORIA IQ-JA A VIZSGÁLATOK SZERINT NEM ÉRI EL A 75-ÖT,
ÍGY AZ ÉRTELMI FOGYATÉKOSSÁG HATÁRÁT SÚROLJA
Édesanyám segélyből nevelt minket.
Apámat nem ismertem. Anyám sosem mondta el…
Vagyis hát azt mondta, hogy talán egy hajóskapitány volt,
vagy egy hajón dolgozó férfi,
de ez sosem derült ki biztosan.
Anyám szigorú szeretettel nevelt.
Én így fogalmaznék,
és ez erősebb emberré tett.
Azt hiszem, anyám nélkül most nem lennék ennyire erős.
Nem szeretem őt szidni,
de gyerekkoromban gondja volt az itallal,
és amikor ivott, az mindig rajtam csattant.
Rugdosott, ököllel ütött,
tépte a hajamat és…
Fizikailag bántalmazott.
Hetente legalább kétszer-háromszor.
Így telt a gyerekkorom,
egészen 15 éves koromig.
Akkor pedig Louisianába költöztem Goldie nővéremmel.
VICTORIA 17 ÉVESEN TEHERBE ESETT
1983. DECEMBER 14-ÉN ADOTT ÉLETET KENNY NEVŰ FIÁNAK
Nagy baba volt,
59,7 centis hosszal született.
És 3926 grammos súllyal.
Igazi áldásként tekintettem rá.
Ő volt a mindenem.
Az életem értelme.
Az apja végig bántalmazott a kapcsolatunk során.
Ő is alkoholista volt.
Számomra megszokott volt a bántalmazás.
Gyakran fojtogatott és ütött.
És úgy tűnik, az összes kapcsolatomban
volt bántalmazás.
Rengeteget bántalmaztak,
és ez nem volt könnyű. Egyáltalán nem. Nagyon nehéz volt.
TILOS AZ ABLAKNÁL ÁLLNI
KÉT EGYÜTT TÖLTÖTT ÉV UTÁN VICTORIA ELHAGYTA FIA APJÁT
Meg akartam óvni Kennyt a világtól.
És nem akartam, hogy bántalmazzák, vagy ilyesmi.
Jó életet akartam biztosítani neki.
És az apja mellett ez nem ment volna.
1985-BEN VICTORIA MISSOURIBA KÖLTÖZÖTT AZ ÉDESANYJÁHOZ
Elkezdtem teljes munkaidőben dolgozni, és anyám gondoskodott a fiamról.
Hétvégénként szerettem eljárni. Végül is egyedülálló voltam.
Nekem is gondjaim támadtak az itallal.
És több időt kellett volna otthon, a fiammal töltenem.
Édesanyám szerint jobb anya is lehettem volna.
1986-TÓL VICTORIA ÉDESANYJA GYAKOROLTA A SZÜLŐI FELÜGYELETET KENNY FÖLÖTT
Aláíratott velem egy papírt,
amin az állt, hogy kizárólagos felügyeleti jogot kap,
vagy többé nem lakhatunk nála.
Ez teljesen összetört. Teljesen. Megszakadt a szívem.
Úgy éreztem,
elvesztem a gyermekem.
És egy kicsit el is vesztettem.
Ezt úgy próbáltam feldolgozni,
hogy egyre többet ittam, és…
elkezdtem pirulákat szedni, meg olyasmit, amit nem kellett volna.
2000-BEN, EGY SOR SIKERTELEN KAPCSOLATOT KÖVETŐEN,
VICTORIA CHRIS ISAACKEL KEZDETT JÁRNI
A Chrisszel való kapcsolatunk kezdetén 34 éves voltam. Ő pedig 30.
Eleinte minden nagyszerű volt, mivel ő nem ivott.
Kezdetben elég gyengéd volt.
És nagyon jóvágású is.
Boldogok voltunk.
2000 VÉGÉN VICTORIA BEKÖLTÖZÖTT CHRIS LAKÓKOCSIJÁBA
2001-BEN ÖSSZEHÁZASODTAK
Chris egy magáncégnél dolgozott.
És a munkája során megsérült a háta.
Ezért opioidokat kezdett szedni.
Ettől megváltozott.
Sokkal agresszívabbá vált.
Volt, hogy kórházban kötöttem ki, mert rálökött a dohányzóasztalra,
vagy ilyesmi.
És eltört pár bordám.
Többször is felhívtam a húgomat,
mert azt hittem, meg fog ölni.
És folyton attól féltem, hogy valami ilyesmi történhet.
2012-BEN VICTORIA STROKE-OT KAPOTT A MAGAS VÉRNYOMÁSA MIATT
OTTHONÁBA HAZATÉRVE VÉNYKÖTELES GYÓGYSZEREK SZEDÉSÉRE SZORULT
Én vezettem a háztartást.
Fizettem a számlákat, főztem.
De a stroke után már nem mentek úgy ezek a dolgok.
Próbálkoztam, de túl gyenge voltam hozzá.
Chris haragudott, amiért már nem tudtam olyan aktív lenni.
Sokkal agresszívabbá vált.
De olyan szinten, hogy szinte már dühöngő őrültté vált.
A gyógyszerektől,
az engem ért stressztől és az alváshiánytól
hallucináltam.
És ez egyre súlyosbodott,
én pedig el akartam jönni Christől.
Elkezdtem elhordani onnan a dolgaimat,
megszabadulni attól, ami nem kell, és…
ekkor történt az incidens.
2013. MÁJUS 14.
Elmondom, mire emlékszem.
Ébren feküdtem.
Aztán kimentem a konyhába.
Egy csomag cigiért indultam, de…
nem a cigarettát fogtam meg, hanem egy pisztolyt.
Valami azt súgta, hogy végezzek vele.
Chris a kanapén aludt.
Én pedig lelőttem.
És ez az utolsó emlékem.
VICTORIA AZONNAL TÁRCSÁZTA A 911-ET, ÉS BEISMERTE A GYILKOSSÁGOT
HÁROM ÉVVEL KÉSŐBB ÉLETFOGYTIG TARTÓ BÖRTÖNBÜNTETÉSRE ÍTÉLTÉK
CHRIS ISAAC 43 ÉVES VOLT A HALÁLAKOR
Te és Chris azzal a nagy, régi triciklivel gurultatok le a tornácról…
Igen, és le is ugrattunk vele.
Aha, aztán ti, fiúk jól beleragadtatok a tehénlepénybe.
NYOLCAN VOLTAK TESTVÉREK
Emlékszem, hogy egyszer talán Kenny és Millie meglátták őt.
ÜDVÖZLÜNK, ŐSZ
Bár Chris már nincs közöttünk,
rengeteg szép emléket őrzünk róla.
- Aha. - Én bennünk tovább él, így…
Ez Chris babaként,
ők Kay és Billy, az pedig én vagyok.
Kojaknek csúfoltuk.
- Igen. Kopasz volt. - Aha.
Ezért lett ez a gúnyneve?
- A kopasz feje miatt? - Aha.
- Apu nevezte el így? - Igen.
Igazán édes kisfiú volt.
Mindenkit szeretett. Tele volt élettel.
Cathy Colbert vagyok, és Chris Isaac az öcsém volt.
Nyolcan voltunk testvérek.
Öt lány és három fiú.
Ez egy ballagási kép, itt végezte el a Puxico Középiskolát.
Büszkék voltunk rá, amiért sikeresen leérettségizett,
mert Chris tanulási nehézségekkel küzdött.
És nagyon boldogok voltunk, amiért sikerült leérettségiznie.
Olyan volt, mint egy óriási, nagy szívű plüssmaci,
pontosan olyan volt.
- Kedves. - Az.
Aha. Nagyon kedves.
Épp dolgoztam,
amikor telefonon kerestek.
Kijött az irodában dolgozó lány, és azt mondta:
„Cathy, kérlek, gyere…”
Elnézést!
„Kérlek gyere, telefonon keresnek.
Fontos hívás.”
Mire én: „Miről van szó?”
Erre ő: „Nem mondhatom el.” Azt kérdeztem: „Rossz hír?
Csak mondd meg, hogy az-e!”
Azt felelte: „Az.”
Gina nővérem hívott.
Azt mondta: „Chris meghalt.
Vicky lelőtte.”
Bocsánat!
Nem értettem az egészet,
mert bár tudtam, hogy vannak gondjaik,
ez a legtöbb pár esetében így van.
De nagyon megdöbbentett,
amikor megtudtuk, hogy ő ölte meg.
Nem tudtam elhinni.
Ez nem vallott a mi Vickynkre.
Rengeteg a megválaszolatlan kérdés.
Rengeteg.
Aznap két csapás is ért,
mivel nagyon közel álltam Vickyhez,
és a mai napig megszakad a szívem érte,
mert húgomként szerettem őt.
Mindannyian.
Nem tudom, mi történt.
FEGYVERBOLT FEGYVEREK, TÖLTÉNYEK, HANGTOMPÍTÓK
AZ ÍTÉLETHOZATALKOR ELHANGZÓ BÁNTALMAZÁSI VÁDAKON KÍVÜL
VICTORIA SOSEM SZOLGÁLT MAGYARÁZATTAL A GYILKOSSÁGOT ILLETŐEN
Semmi sem biztos az életben, főleg nem egy bűnügyi nyomozás során.
Jobb, ha alaposan nyitva tartjuk a szemünket,
és akkor kisebb eséllyel ér meglepetés.
Betty Frizzell vagyok.
A pályám seriffhelyettesként indult
egy Poplar Bluff közeli kisebb megyében.
Aztán végül rendőrfőnök lettem.
Éveken át vizsgáltam a Chris Isaac-ügyet, valószínűleg már az első naptól kezdve.
Közvetlenül nem dolgoztam az eseten.
Nem akartam belekeveredni.
Csak élni akartam a nyugis kis életemet St. Louisban.
De mégis belekeveredtem, mert kétségeim támadtak afelől,
hogy Victoria követte el a gyilkosságot.
Tudom, hogy Victoria mikor hazudik.
Mivel a húga vagyok.
Ezt a házat akkor vettük,
amikor én általános iskolába jártam, Vicky pedig…
tinédzser volt.
Az én szobám volt leghátul, Vickyé középen,
anyáé pedig legelöl.
A látványa sok szomorú emléket idéz fel.
Sok szertefoszlott álmot.
Mintha Vicky életének szimbóluma lenne.
Próbál szépnek tűnni, de súlyosan károsodott.
Az első emlékem, hogy Vicky bajba került,
és anyám nagyon haragudott rá,
főleg akkor, ha ivott.
Vicky lassabb észjárású volt, és nem tudta kontrollálni a viselkedését,
Vicky volt az első élőlény, akit vérezni láttam.
És ez nem csak
egy fenekelés volt.
Anyánk ököllel ütötte, a haját tépte, rugdosta.
Mintha egy kocsmai verekedés lett volna,
de ezzel az apró, 11 éves lánnyal.
Vicky minden verést magára vállalt.
Ha anyám engem ütött, Vicky próbálta felhúzni,
hogy magára vonja a figyelmét.
Megvédett, mert azt akarta, hogy olyan életem legyen,
amilyen most van.
Vicky az egyik legönfeláldozóbb ember, akivel valaha találkoztam.
Nem hiszem, hogy ő ölte meg Christ.
Szerintem más tette.
Az unokaöcsém, Kenny lehetett az.
EGY HÓNAPPAL A GYILKOSSÁG ELŐTT
VICTORIA FIA, KENNY IS BEKÖLTÖZÖTT CHRIS LAKÓKOCSIJÁBA
Ő IS A LAKÓKOCSIBAN VOLT A GYILKOSSÁG IDŐPONTJÁBAN
Ez nem csupán két opioidfüggő egyszerű ügye, melynek során
az egyik megölte a másikat.
Azt hiszem, a rendőrség a csőlátás csapdájába esett.
„A nő azt mondta, ő tette. Ügy lezárva.”
Több ügyem során is találkoztam hamis vallomással.
Rengetegen tesznek hamis vallomást.
VICTORIÁT A GYILKOSSÁGTÓL SZÁMÍTOTT 12 ÓRÁN BELÜL LETARTÓZTATTÁK,
ÉS VÁDAT EMELTEK ELLENE
STODDARD MEGYEI SERIFFHIVATAL
Fontos, hogy alapos nyomozást folytassunk,
mert a helyzet sokszor összetettebb, mint ahogy tűnik.
SERIFF STODDARD MEGYE
De ebben az ügyben nem volt az.
Andrew Holden vagyok,
a Stoddard Megyei Seriffhivatal parancsnokhelyettese.
Én voltam az egyik nyomozó ebben a gyilkossági ügyben.
BIZONYÍTÉK
Bármit vizsgáltunk,
az összes bizonyíték, az összes kihallgatás
visszavezetett a segélyhívásra.
VICTORIA A GYILKOSSÁGOT KÖVETŐ 10 PERCEN BELÜL TÁRCSÁZTA A 911-ET
911, miben segíthetek?
A North Church Street 365-ből hívom. Most öltem meg a férjemet.
Megölte a férjét?
Igen, a testén hatszor, a fején 12-szer lőttem meg.
Victoria Isaac vagyok.
Mit mondott, mi a cím?
Betelefonált azzal, hogy lelőtte a férjét,
és amikor kiértünk a helyszínre, elég egyértelmű volt, hogy mi történt.
A RENDŐRSÉG 30 PERCEN BELÜL KIÉRKEZETT A GYILKOSSÁG HELYSZÍNÉRE
A kifröccsent vér jól látszott az arcán.
Aki megközelítette, láthatta az apró vércseppeket.
Még csak keresni sem kellett.
Egyértelmű volt.
Úgynevezett LPM-et kerestünk a kezén,
ami a lőpormaradvány.
Ezt minden lövöldözésnél megtesszük.
Victoriánál kimutatható volt a lőpormaradvány.
4.1-ES TÁRGYLŐPORMARADVÁNY-KÉSZLET
KIMUTATHATÓ LŐPORMARADVÁNY
Újabb bizonyítékul szolgált az a papírlap,
melyen Victoria végrendelete állt,
melyben másokra hagyta a tulajdonait.
Ebből úgy tűnt, hogy öngyilkosságot akart elkövetni.
Tényleg úgy vélem, hogy azt tervezte, a férje után magával is végez,
de valamitől meggondolta magát az öngyilkossággal kapcsolatban.
Nem tudom biztosan, miért követte el a gyilkosságot.
Ez az egyik kérdés, amire szeretnénk választ találni.
Felemelné újra a kezét, kérem? Köszönöm.
Én sosem kaptam választ erre a kérdésre.
Most megfordítaná, kérem?
Mivel ez az ügy teljesen egyértelmű.
Néhány rendőr azt állítja, jó munkát végzett, és talán el is hiszi.
Lehet hogy ők így nyugodtan alszanak, de én nem.
Mivel sok éve esküt tettem, hogy az igazságot szolgálom.
És a nővéremnek nem szolgáltattak igazságot.
Meglepett, amikor Victoria elmesélte, hogy Kenny hozzá és Chrishez költözik.
Nagyon viharos volt a kapcsolatuk.
Vicky mindig is az anyja akart lenni. Kenny viszont nővéreként tekintett rá.
Aztán amikor Vicky hozzáment Chrishez, Kenny nem nevelőapjaként tekintett rá.
Szóval eleve fura kapcsolatban álltak egymással.
Kenny gyakran tanúsított irracionális viselkedést.
Röviddel a gyilkosság előtt
fizikai összetűzésre került sor köztük Chrisszel,
mely eredményeképp Kennynek monoklija lett.
Én pontosan tudtam, milyen ember Kenny.
Ő senkinek nem hagyta, hogy fölé kerekedjen.
Ezt anyám plántálta belé.
Hogy meri egy Chrishez hasonló alantas ember
megütni, és monoklit hagyni a szeme alatt?
Hogy merészeli?
Ennek a gyilkosságnak a bosszú szolgált indítékául.
Szerintem Kenny megláthatta, ahogy Chris
ott fekszik a kanapén védtelenül,
megkereste a 22 milliméteres pisztolyt,
megtöltötte, és elkezdett Chrisre lövöldözni.
Vicky erre felébredt,
és az utolsó négy tölténynél
vagy próbálta elvenni a fegyvert Kennytől,
vagy leállította, és eldobta a pisztolyt.
Nem hiszem, hogy Victoria lőtt volna.
Victoria védelmezi a szeretteit.
Felhívta a 911-et, magára vállalta, és kitartott a sztori mellett.
Így akart vezekelni, mert rossz anya volt. És szerintem ez az egyetlen bűne.
Talán rossz anya volt, de gyilkosságot nem követett el.
Valóban nincs Kennyre utaló tárgyi bizonyítékom.
De ha valaki megmosakszik,
vagy átöltözik és megmosakszik,
nem is találni olyat.
Ugyanakkor rengeteg közvetett bizonyíték támasztja alá az elméletemet.
Már próbáltam beszélni a rendőrséggel, de mindig leállítottak.
Azt mondták, törődjek a saját dolgommal St. Louisban.
Letartóztatással is fenyegettek, csak mert szóltam az ügyésznek,
hogy fellebbezni fogunk.
De én hívő ember vagyok, és nem adom fel.
2018 TAVASZÁN BETTY ELKEZDETT ÍRNI EGY KÖNYVET,
MELYBEN KIFEJTI ELMÉLETÉT, MELY SZERINT KENNY ÖLTE MEG CHRIST
HA NEM HAGYOD ABBA A SÍRÁST, TÖBBÉ NEM JÖHETSZ IDE
A KÖNYVET 2021. OKTÓBER 7-ÉN ADTÁK KI
POPLAR BLUFF-I KÖNYVBEMUTATÓ
Rosanna…
- Oké. - Yorker.
Rendben.
A könyv megírására az igazságtalanság,
a szakszerű rendőri munka hiánya,
és az igazságérzetem késztetett.
A legfőbb célom, hogy Victoria ne erőltesse ezt a hazugságot,
amit bemesélt magának, ne védjen olyat, aki nem védte meg őt,
és ehelyett inkább
mondja el, mi történt valójában.
Ez a nővéremről szól. Életfogytigalnra, plusz 25 évre ítélték
egy olyan gyilkosságért, amit talán nem is ő követett el.
És hát…
Neki is megvan a saját verziója, ez pedig az enyém.
Kérem, olvassa el, és mondja el, mit gondol!
Maga mit gondol?
Azt már tudja.
A könyv talán rábírja a rendőrséget, hogy vizsgálja meg újra az ügyet.
Ha Vicky elmondaná, mi is történt aznap valójában,
és több bizonyítékkal állna elő,
akár újra is nyithatnák.
Talán lenne esélye rendes tárgyalásra is,
nem csupán vádalkura.
BETTY AZT ÁLLÍTJA A KÖNYVÉBEN, HOGY A NYOMOZÓK FIGYELMEN KÍVÜL HAGYTAK
A KENNY SMITHRE NÉZVE TERHELŐ EREJŰ KULCSFONTOSSÁGÚ BIZONYÍTÉKOKAT
Páran talán azt hihetik, ez az én agyszüleményem,
vagy nem tudom elfogadni, hogy a nővérem az elkövető,
de pár nappal a gyilkosság előtt, egy segélyhívás során,
Kenny elmondta, hogy végezni akar Chrisszel,
Vickyvel, és végül önmagával.
Ez a segélyhívás az, ami számomra leginkább bizonyítja,
hogy Kenny az elkövető.
STODDARD MEGYEI KORMÁNYÉPÜLET
911, miben segíthetek?
Üdv! Mentőre van szükségem. Gyilkosság és öngyilkosság gondolata kerülget.
Már nem bírom cérnával. Épp idekint járkálok.
Értem. Van ott önnel valaki?
Igen, anyám és a mostohaapám. Az…
Az járt a fejemben, hogy megölöm őket és magamat is.
Rendben, én teljes mértékben… Értem, amit mond.
Nem bírom tovább.
Russ Oliver vagyok.
Én voltam az ügyész
Chris Isaac meggyilkolásának ügyében,
melyben a felesége, Victoria Isaac volt a tettes.
Május 7-én, egy héttel a gyilkosság előtt
Kenneth Smith valóban felhívta a 911-et,
hogy gyilkosságot és öngyilkosságot akar elkövetni.
Ezt nem hagytuk figyelmen kívül.
Erre mind felkaptuk a fejünket.
Úgy gondoltuk, ezt érdemes észben tartani.
És bár tudtunk erről,
továbbra sem volt olyan bizonyítékunk, ami Kennyt bárhogy is az ügyhöz kötötte.
Az viszont bizonyított tény, hogy Victoriát Chris vére borította.
És a kifröccsent vért nem lehet csak úgy odakenni.
Kennethen nem volt egy csepp vér sem.
És lőpormaradvány sem volt a kezén.
Tehát arra, hogy ő a tettes,
egyáltalán nincs semmiféle bizonyíték.
MISSOURI ÁLLAM BÜNTETŐJOGI ÉS KÖZLEKEDÉSI JOGI KÉZIKÖNYVE
Nem olvasom el Betty könyvét.
Eleve nincs sok szabadidőm,
azt a keveset pedig nem Betty mondandójának olvasásával
fogom tölteni.
Figyelemre vágyik?
Vagy együttérzést akar kicsikarni a nővére számára?
Nem tudom,
de a nővére marad ott, ahol van.
Tíz golyót eresztett a férje fejébe, gyakorlatilag kivégezte.
Élete végéig börtönben lesz.
MISSOURI ÁLLAM NAGYPECSÉTJE
Amit ez a hölgy állít, az puszta vádaskodás,
puszta spekuláció,
amit semmilyen bizonyítékkal nem tud alátámasztani.
Ráadásul a börtönben ülő személy sem állítja azt, hogy így történt az eset.
Ez szerintem világosan mutatja, mennyi hitelt adhatunk ennek az egésznek.
Együttérzek az Isaac családdal.
Biztos vagyok benne, hogy Betty állításai felzaklatják őket.
Nem érdemlik ezt.
Hogy újra át kelljen élniük.
Ez itt a Csevegjünk.
Mai beszélgetőpartnerem műsorunk 16 hónapos fennállásának
talán eddigi legérdekesebb vendége, Betty Frizzell.
A cél, hogy sok olvasód legyen,
- így nem nagyon akarok spoilerezni. - Oké.
De a lényeg, hogy sok érvet sorakoztatsz fel amellett,
hogy nem Vicky, hanem Kenny ölte meg Vicky férjét, Christ.
Dolgoztam több kisvárosban, és kisebb megyékben is, de…
Sehol nem tapasztaltam ilyen szakmaiatlan hozzáállást.
Nevetségesen sok hibát vétettek. Volt egy vallomásuk egy hölgytől,
aki állítólag megölte a férjét…
Micsoda hazugság!
Ez a legnagyobb baromság, amit életemben hallottam.
Kiváltott valamit a könyv?
Mikor is jelent meg? Úgy egy hónapja?
Nem. És mint tudja…
Nem kéne ezt bolygatnia.
Bele kéne gondolnia, hogy mit okoz ezzel a családunknak.
ÉN ÉS HÁZAM, MI AZ ÚRNAK SZOLGÁLUNK
Régi sebeket tép fel.
Vicky tette.
Ebben teljesen biztos vagyok.
Leírta, és a vallomásában is beismerte.
Betty nem a környéken lakott,
és nem is találkozott eleget Vickyvel,
hogy ilyesmiket írhasson a könyvében.
Nem tudom, honnan szedte ezeket.
…de nem tudtam megmenteni Vickyt.
Azt hiszem, Bettynek elment az esze,
és szerintem figyelemre vágyik.
Nem tudom, hogy próbálhat meg bárki is valaki másra kenni egy gyilkosságot,
és ettől felfordul a gyomrom.
KENNY SMITH KÖVETKEZETESEN TAGADTA, HOGY BÁRMI KÖZE LETT VOLNA A GYILKOSSÁGHOZ
NEM EMELTEK ELLENE VÁDAT, ÉS VICTORIA SOSEM KEVERTE GYANÚBA
Nem feltétlenül gondolom, hogy Betty hazudik.
De azt hiszem, néha elhomályosul az ítélőképességünk,
és ezen az sem változtat, ha a bűnüldözés területén dolgozunk,
ha olyan bűntényt akarunk felderíteni, amit egy rokonunk követett el.
Teljesen megértem, hogy Betty miért állít ilyesmiket.
Próbál kételyeket ébreszteni, szeretné kijuttatni a nővérét a börtönből.
És nem ritka, hogy a családtagok…
nem hiszik el egy nyomozás eredményét.
És ez erre az ügyre is igaz.
De végső soron nem számít, hogy én mit hiszek, vagy Betty mit hisz.
Amíg nem bukkan fel újabb bizonyíték,
nem hangzik el újabb állítás, vagy tesz valaki újabb vallomást,
addig semmi sem fog változni az ügyben.
KENNY SMITH JELENLEG EURÓPÁBAN ÉL
MEGKERESÉSÜNKRE NEM REAGÁLT
Legutóbb a bíróságon láttam a fiamat.
Azóta nem találkoztunk, és nem is beszéltünk.
És ez fáj. Minden egyes nap fáj.
Napi szinten gondolok rá.
ÖT HÓNAPPAL AZ ELSŐ INTERJÚJA UTÁN
VICTORIA BELEEGYEZETT, HOGY TÖBB KÉRDÉSRE IS VÁLASZOL
Nem gond, ha…
Nem, dehogy.
VICTORIA CSÖKKENT ÉRTELMI KÉPESSÉGEI MIATT
BETTY AZT KÉRTE, HOGY JELEN LEHESSEN AZ INTERJÚ EGYES RÉSZEINÉL
Bettyre akkor is számíthattam, amikor senki másra nem.
Rengeteg erőt ad.
A beszélgetéseink sokat segítenek.
Így kevésbé vagyok magányos.
Elolvastam a könyvet.
Igen, tudom, mi áll benne.
A kérdésre, hogy igaz-e, vagy sem, nem válaszolhatok,
és ennek egyszerű, jogi oka van,
mivel lehet, hogy egy nap újra bíróság elé állok,
ez pedig negatívan befolyásolhatja
a bíró látásmódját.
És ez… Emiatt nem mondhatok többet.
Az első interjú során azt mondta, ön tette.
Elmondaná újra, hogy ki húzta meg a ravaszt?
Nem tudnám pontosan megmondani, hogy mi történt,
méghozzá a gyógyszerek miatt.
Tudják, én…
Aznap nem voltam magamnál.
De ehhez nem is szeretnék többet hozzáfűzni.
Meg tudja mondani, hogy Kenny lőtt-e?
Nem tudom.
Tényleg nem tudom.
Beszéltek vele, vagy valaki más beszélt vele erről?
Mindketten ott voltunk,
és mindenkinek megvan a maga véleménye.
Én nem igazán voltam magamnál, és…
A fiammal mindketten tudtuk, hogy…
Anyám fegyvere volt az,
és mindketten tudtuk, hogy kell elsütni.
A nővéremen kívül sokan mások is
úgy gondolják, a fiam tette.
Ezt sem cáfolni, sem megerősíteni nem tudom.
Gondolja, hogy ez felzaklatná Kennyt, ha ő ragaszkodik az ártatlanságához?
Nem hiszem, hogy felzaklatná,
mert jól tudja, hogy a nagynénje vérbeli nyomozó.
És ha az ember egyik rokona a bűnüldözés területén dolgozik,
tudja, hogy egy ügyet minden szempontból megvizsgálnak.
Szóval szerintem azt gondolná,
hogy a nagynénje nyomozói vénája az oka. Hogy biztosra megy.
A feliratot fordította: Tóth Norbert